ກະຊວງປ້ອງກັນຄວາມສະຫງົບ (ປກສ) ສຳເລັດການແຂ່ງຂັນກີລາຍິງປຶນ ຊີງຂັນທ່ານຮອງນາຍົກລັດຖະມົນຕີແຫ່ງ ສປປ ລາວ ເພື່ອສະເຫຼີມສະຫຼອງວັນສ້າງຕັ້ງກຳລັງປ້ອງກັນຄວາມສະຫງົບ ຄົບຮອບ 58 ປີ (5 ເມສາ1961-5 ເມສາ2019) ເມື່ອວັນທີ 6 ເມສາ 2019 ຜ່ານມາ ທີ່ສະໜາມເຝິກຊ້ອມກີລາຍິງປືນ 5 ເມສາ ນະຄອນຫຼວງວຽງຈັນ ໂດຍມີທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ທ່ານ ພົນເອກ ຈັນສະໝອນ ຈັນຍາລາດ ລັດຖະມົນຕີກະຊວງປ້ອງກັນປະເທດ ແລະ ທ່ານ ພົນໂທ ວິໄລ ຫຼ້າຄຳຟອງ ລັດຖະມົນຕີກະຊວງປ້ອງກັນຄວາມສະຫງົບ ພ້ອມດ້ວຍບັນດາລັດຖະມົນຕີ-ຮອງລັດຖະມົນຕີຈາກ 18 ກະຊວງ ອົງການປົກຄອງນະຄອນຫຼວງວຽງຈັນ ແລະ ອົງການທຽບເທົ່າ 20 ພາກສ່ວນ ຫົວໜ້າກົມ-ຮອງກົມ ແລະ ນັກກີລາເຂົ້າຮ່ວມ.
ການແຂ່ງຂັນກີລາຍິງປືນຄັ້ງນີ້ ແມ່ນແຂ່ງຂັນກັນພຽງມື້ດຽວ ແຂ່ງຂັນກັນຢູ່ 2 ລະດັບ ປະກອບມີ ລະດັບວີໄອພີ 1 ແລະ ວີໄອພີ 2 ກຳນົດໄລຍະການຍິງ 15 ແມັດ ຍິງ ຈຳນວນ 10 ລູກ ຄະແນນເຕັມ 100 ຄະແນນ ຜ່ານການແຂ່ງຂັນ ຜົນປາກົດວ່າ ລະດັບວີໄອພີ 1 ອັນດັບທີ 1 ທ່ານ ຖະໜອມ ທຳທອງ ເຈົ້າເມືອງໄຊເຊດຖາ ອັນດັບທີ 2 ທ່ານນາງ ສາຍສະໝອນ ຈັນທະຈັກ ປະທານສະຫະພັນຮຸ່ນລາວ ແລະ ອັນດັບທີ 3 ທ່ານ ສອນທະນູ ທຳມະວົງ ປະທານສະຖາບັນວິທະຍາສາດສັງຄົມແຫ່ງຊາດ ສ່ວນລະດັບວີໄອພີ 2 ອັນດັບທີ 1 ທ່ານ ພົນໂທ ສົມຫວັງ ທຳມະສິດ ຮອງລັດຖະມົນຕີກະຊວງປ້ອງກັນຄວາມສະຫງົບ ອັນດັບທີ 2 ທ່ານ ພົນຈັດຕະວາ ດວງປີ ດາມະນີວົງ ຫົວໜ້າກົມກວດກາ-ກວດການ ແລະ ອັນດັບທີ 3 ທ່ານ ພັນເອກ ມາລາ ວິລະຈິດ ຫົວໜ້າກົມຄົ້ນຄວ້າວິທະຍາສາດ-ປະຫວັດສາດ.